કેપ્રિયાતી હાલમાં ટેનિસની રમતથી સંપૂર્ણપણે દૂર થઈ ગઈ છે, જેના કારણે તેને તમામ સુખસાહ્યબી હાંસલ થઈ હતી. તે મિયામીથી ૬૦ માઇલ દૂર ઉત્તરમાં સિંગર આઇલેન્ડમાં રહે છે, જ્યાં તેના નામે ત્રણ માઇલ જમીન છે અને ઘર પામ બીચ સાથે જોડાયેલું છે. કેપ્રિયાતી એક ફાઇવ સ્ટાર હોટલની બાજુમાં એપાર્ટમેન્ટમાં રહે છે, જ્યાંથી તે પોતાના પ્રાઇવેટ બીચ અને સમુદ્રનો આનંદ ઉઠાવી શકે છે. સામાન્ય રીતે લોકો અહીં ગરમીમાં નથી રહેતા, પરંતુ એક સ્થાનિક રહેવાસીના જણાવ્યા અનુસાર કેપ્રિયાતી અહીં આખું વર્ષ રહે છે. તેનો ઘરેલુ સામાન વિનસ વિલિયમ્સના સ્ટોરમાંથી આવે છે. વિનસ પણ અહીંની જ રહેવાસી છે.